Title: Guia didàctica del professorat
Course: Educació Física 2n ESO 1r T

1. Descripció del curs

En línies generals, amb el desenvolupament del curs, s'intenta conscienciar sobre la necessitat de practicar o seguir un estil de vida saludable i de conèixer les repercussions que l'activitat física té sobre la salut.  També, per contraposició, el fet d'haver de conèixer i ser capaç de reconèixer hàbits i conductes de risc socialment esteses, que són perjudicials, com el sedentarisme que pot afavorir el sobrepès o l'obesitat, el consum de tabac i alcohol, la pràctica d'activitat física inadequada i els perills que suposen.

El curs està dirigit i adaptat curricularment a l’alumnat de 2n d’E.S.O i es divideix en tres temes:

Tema 1: Prepara't per fer activitat física.

Donar a conèixer l’estructura de les sessions d’educació física, aprofundir en l’escalfament i la importància del mateix des d’un punt de vista saludable.

El tema s’organitza de la següent forma:

Un petit qüestionari de cinc preguntes per conèixer les vostres idees prèvies sobre els continguts del tema, anomenat avaluació inicial tema 1. Aquest qüestionari no tindrà qualificació final.

Un qüestionari de cinc preguntes qualificable, anomenat activitat 1. Per realitzar aquest qüestionari adequadament cal llegir el llibre de continguts del tema 1.

La tasca principal de l’activitat, on sortirà el pes majoritari de la qualificació del tema. Per poder orientar-vos a l’hora de realitzar la tasca, heu de llegir els documents de guia per realitzar l’activitat i descarregar la fitxa d’escalfament quer serà la vostra plantilla per poder realitzar la tasca.

Un qüestionari de tres preguntes per valorar el tema per part de l'alumne (autoavaluació) i del docent (heteroavaluació), anomenat rúbrica per valorar l’escalfament.

Tema 2: Com de saludables són els nostres hàbits.

Enfocat en analitzar i reflexionar sobre els hàbits propis de l’alumnat.

El tema s’organitza de la següent forma:

Una enquesta d'onze preguntes per conèixer les vostres idees prèvies sobre els hàbits saludables, anomenat avaluació inicial tema 2. Aquesta enquesta no tindrà qualificació final.

Una tasca on creareu el vostre propi llistat d’hàbits saludables (alimentació, activitat física, higiene...) anomenat activitat 1. Per realitzar aquesta activitat  us recomanem llegir el llibre de continguts del tema.

 La tasca principal de l’activitat, on sortirà el pes majoritari de la qualificació del tema. Aquesta està dividida en tres parts diferenciades i relacionades:

a)    Una primera de recollida de dades, durant una setmana, d’hàbits d’higiene corporal i salut en la pràctica d’activitats físiques, d’higiene postural i prevenció de lesions i d’hidratació, alimentació i descans.

b)    Una segona, on a partir d’una rúbrica, valorareu els vostres hàbits com a molt saludables, força saludables, poc saludables o gens saludables. Aquesta segona activitat es realitzarà al qüestionari denominat rúbrica per valorar els vostres hàbits.

c)   Una tercera, on triareu l'hàbit que heu considerat menys saludable,  justificareu perquè no és saludable i realitzareu alguna proposta  d’activitat que canviï aquest hàbit (no saludable o gens saludable) en un hàbit saludable.

Tema 3: El nostre programa d'activitat física i de salut.

Crear, aplicar i promocionar un programa saludable d’activitat física i salut. La finalitat del tema és que l’alumnat tingui més autonomia a l’hora de practicar esport de manera autònoma i saludable.

Al llarg del present tema l'alumne ha de fer:

Un qüestionari de sis preguntes sobre diferents aspectes rellevants a l’hora de realitzar un programa saludable, anomenat avaluació inicial. Aquest qüestionari no tindrà pes en la qualificació final.

 Una activitat on, prèvia realització dels tests per avaluar la condició física actual, registrareu una sèrie de dades que donarà informació sobre la vostra condició física. D’aquesta forma podreu adaptar el programa d’activitat física i salut al vostre nivell físic. Aquesta activitat s’anomena resultats de la condició física. Per realitzar aquesta activitat, us recomanem llegir el llibre de continguts del tema.

La tasca principal de l’activitat, on heu de realitzar una planificació esportiva individual i saludable per una setmana. D’aquesta activitat, sortirà el pes majoritari de la qualificació del tema.

Per fer aquesta activitat és important:

Realitzar prèviament l’activitat de registres de les dades dels tests.

Llegir el llibre de continguts del tema, sobretot l’exemple del programa (punt 3).

Calcular correctament els paràmetres d'intensitat (la freqüència cardíaca màxima i en repòs).

Planificar un programa amb activitats reals, diverses i progressives.

Revisar els paràmetres de la rúbrica de la tasca.

Un qüestionari de quatre preguntes per valorar el programa d’activitat física i salut.

2. Ubicació en el currículum i competències

2.1 Criteris d’avaluació

CA1. Identificar els objectius de l’escalfament i fer un recull d’activitats, amb estiraments i exercicis de mobilitat articular apropiats per a l’escalfament.

CA2. Desenvolupar el nivell individual de condició física per a un estil de vida actiu i saludable.

CA3. Utilitzar la freqüència cardíaca com a indicador de la intensitat de l’esforç.

CA4. Adquirir els hàbits saludables vinculats a una bona alimentació i al descans.

CA5. Identificar i adquirir els hàbits principals associats a una manera de viure saludable.

2.2 Competències i continguts clau i curriculars de l’àmbit educació física.

2.2.1 Competències bàsiques EF.

Dimensió activitat física saludable

CB1.- Aplicar un pla de treball de millora o manteniment de la condició física individual amb relació a la salut.

CB2.- Valorar els efectes d’un estil de vida actiu a partir de la integració d’hàbits saludables en la pràctica d’activitat física.

2.2.2 Continguts clau (CC) i curriculars d’EF.

CC1. Qualitats físiques.

CC2. La sessió i el pla de treball.

CC3. Hàbits de salut.

Condició física i salut

Resistència aeròbica i flexibilitat: concepte, característiques, efectes i mètodes d’entrenament.

Normes de seguretat i prevenció de riscos.

La freqüència cardíaca com a indicador d’intensitat i recuperació.

L’escalfament general i l’escalfament específic.

De la sessió al pla de treball.

Noves tecnologies en el control i seguiment de l’activitat física.

Els estils de vida: del sedentarisme a l’estil de vida actiu.

Efectes de l’activitat física sobre l’organisme.

Hàbits saludables i perjudicials: relació activitat-descans, complements dietètics i substàncies tòxiques.

2.3 Competències transversals i continguts clau.

2.3.1 Competències bàsiques digitals i continguts clau

Dimensió Instruments i aplicacions

CBD2. Utilitzar les aplicacions d’edició de textos, presentacions multimèdia i tractament de dades numèriques per a la producció de documents digitals.

Dimensió Comunicació interpersonal i col•laboració

CBD8. Realitzar activitats en grup tot utilitzant eines i entorns virtuals de treball col•laboratiu.

Dimensió ciutadania, hàbits, civisme i identitat digital

CBD11. Actuar de forma crítica i responsable en l’ús de les TIC, tot considerant aspectes ètics, legals, de seguretat, de sostenibilitat i d’identitat digital.

Continguts clau

CCD9. Eines d’edició de documents de text, presentacions i dades numèriques.

CCD10. Llenguatge audiovisual: imatge fixa, so i vídeo.

CCD13. Fonts d’informació digital: selecció i valoració.

CCD14. Selecció, catalogació, emmagatzematge i compartició de la informació.

CCD18. Entorn personal d’aprenentatge (EPA).

CCD19. Dossiers personals d’aprenentatge (portafolis digital).

CCD22. Entorns de treball i aprenentatge col·laboratiu.

CCD24. Aprenentatge permanent: entorns virtuals d’aprenentatge, recursos per a l’aprenentatge formal i no formal a la xarxa...

CCD25. Ergonomia: salut física i psíquica.

CCD26. Entorns virtuals segurs.

 2.3.2 Competències bàsiques de l’àmbit personal i social i continguts clau.

Dimensió autoconeixement

C1.- Prendre consciència d’un mateix i implicar-se en el procés de creixement personal.

Dimensió aprendre a aprendre

C3.- Desenvolupar habilitats i actituds  que  permetin afrontar els reptes d’aprenentatge  al llarg de la vida.

Dimensió Participació.

C4. Participar a l’aula, al centre i a l’entorn de manera reﬂexiva i responsable.

Continguts clau

CCPS1.- Capacitats físiques i sensorials

CCPS2.- Capacitats cognitives

CCPS4.- Hàbits saludables

CCPS14.- Habilitats i actituds per el treball en grup

CCPS17. Habilitats i actituds per a la participació.

CCPS20. Eines digitals de participació

3. Metodologia emprada

La durada prevista és d’un trimestre, repartit en tres temes.

La metodologia emprada requereix una constant participació; es recomana la lectura prèvia dels llibres de continguts del tema com a punt de partida per treballar les diferents activitats i tasques proposades.

Les activitats es realitzaran a través de les eines de la plataforma educativa (fòrums, tasques, qüestionaris, etc.).

3.2 Estratègies metodològiques d’educació física

De metodologies guiades cap a situacions més autònomes.

L’aprenentatge basat en la resolució de problemes o Problem-Based Learning (PBL)

Pràctica vivencial i ús del moviment.

Conscienciació de l’aprenentatge.

3.3 Activitats i estratègies d'ensenyament i aprenentatge.

El desenvolupament del curs es basa en la seva posada en pràctica:

Un aprenentatge situat.

Aprenentatge significatiu.

Oferir situacions problema, d'aprenentatge real.

Un desenvolupament curricular connectat amb els agents socials de l'entorn.

Connexió amb les preocupacions i interessos de l'alumnat.

Tot això es realitzarà mitjançant una estructura basada en tasques, activitats i qüestionaris d’avaluació inicial:

Qüestionari d’avaluació inicial: Acció o conjunt d'accions orientades a la comprovació del domini adquirit en el maneig d'un determinat coneixement.

Activitat: Acció o conjunt d'accions orientades a l'adquisició d'un coneixement nou o la utilització d'algun coneixement en una forma diferent, usant processos cognitius (objectius) com analitzar, comparar, reflexionar, crear….

Tasca principal de la unitat: Acció o conjunt d'accions orientades a la resolució d'una situació- problema, dins d'un context definit, mitjançant la combinació de tots els sabers disponibles que permetran l'elaboració d'un producte rellevant.

4. Agrupacions dels alumnes

Les activitats plantejades estan programades perquè es realitzen de forma individual, però es podrien realitzar de la següent forma:

Qüestionari d’avaluació inicial: De forma individual.

Activitat: De forma individual.

Tasca principal del tema: Individual, parelles o grups (màxim quatre persones).

5. Recursos

Per al desenvolupament efectiu del següent contingut digital són necessaris els següents recursos:

Fitxes didàctiques online (adjuntades als temes),

Regla per mesurar en els tests.

Pulsòmetre o rellotge digital.

Material esportiu: Roba i esportives.

Recursos TAC (tecnologies per a l’aprenentatge i el coneixement)

Ordinador amb accés a Internet per poder accedir a la plataforma moodle.

6. Activitats

Tema 1: Prepara't per fer activitat física!

El temps total dedicat és de 8 hores.

Activitats Prepara't per fer activitat física.
Id | Activitat | Descripció | Tipologia | Format | Temps previst | Agrupaments | Avaluació
A.1.1. | Avaluació inicial | Petit qüestionari de cinc preguntes per conèixer les vostres idees prèvies sobre els continguts del tema | Opcional | Questionnaire | 1h | Individual | Avaluació inicial. No té qualificació
A.1.2 | Activitat 1 | Un qüestionari de cinc preguntes qualificable, sobre les parts d’una sessió d’educació física. Correspon al capítol 1 del llibre de continguts del tema. | General | Qüestionari | 1h | Individual | Numèrica. Qualificació per aprovar de 5 punts. Dos intents. Té diferents retroaccions.
A.1.3. | Tasca principal del tema | Planificar un escalfament específic per una modalitat esportiva. Cal que l'alumne/a descarregui un fitxer, registri el seu escalfament i enviï el fitxer amb un altre audiovisual. | General | Tasca amb text en línea i/o fitxer de text. Accepta tot tipus de fitxers. | 4h | Individual | Escala: NA, AS, AN, AE. Amb guia de qualificació.
A.1.4. | Rúbrica per avaluar el tema | Qüestionari amb els ítems de la rúbrica del tema a valorar | General | Questionnaire | 1h | Individual | Avaluació final. Autoavaluació. Heteroavaluació

Tema 2: Com de saludables són els nostres hàbits?

El temps total dedicat és de 8h.

Activitats Com de saludables són els nostres hàbits.
Id | Activitat | Descripció | Tipologia | Format | Temps previst | Agrupaments | Avaluació
A.2.1. | Avaluació inicial | Una enquesta d’onze preguntes per conèixer les idees prèvies de l’alumnat sobre els hàbits saludables | Opcional | Questionnaire | 1h | Individual | Avaluació inicial. No té qualificació
A.2.2. | Activitat 1 | Realitzar un llistat d'hàbits saludables que contribueixin a millorar el teu estil de vida i el de la teva família. Per realitzar aquesta activitat, cal llegir el llibre de continguts del tema. | General | Tasca amb text en línea i/o fitxer de text. Accepta tot tipus de fitxers. | 1h | Individual | Escala: NA, AS, AN, AE. Amb guia de qualificació
A.2.3.
Tasca principal del tema
Aquesta activitat està dividida en tres parts diferenciades i relacionades:

1. Recollida de dades sobre els hàbits durant una setmana.

2. A partir d’una rúbrica, valorar els hàbits.

3. Canviar un hàbit no saludable.
General
Tasca amb text en línea i/o fitxer de text. Accepta tot tipus de fitxers.
4h
Individual
Escala: NA, AS, AN, AE. Amb guia de qualificació
A.2.4. | Rúbrica per avaluar el tema | Qüestionari amb els ítems de la rúbrica de la unitat a valorar | General | Questionnaire | 1h | Individual | Avaluació final. Autoavaluació. Heteroavaluació

Tema 3: El nostre programa d'activitat física i salut!

El temps total dedicat  és de 8h.

Activitats El nostre programa d'activitat física i salut!
Id | Activitat | Descripció | Tipologia | Format | Temps previst | Agrupaments | Avaluació
A.3.1. | Avaluació inicial | Un qüestionari de sis preguntes sobre diferents ítems a considerar a l’hora de realitzar un programa saludable | Opcional | Questionnaire | 1h | Individual | Avaluació inicial. No té qualificació
A.3.2. | Resultats de l’avaluació de la condició física inicial | Activitat per registrar els resultats dels tests físics per conèixer la condició física de cada alumne i que puguin adaptar el seu programa d’activitat física i esport. Abans de fer l’activitat és necessari llegir el llibre de continguts del tema, sobretot l’exemple del programa (punt 2) | General | Tasca amb text en línea i/o fitxer de text. Accepta tot tipus de fitxers | 1h | Individual | Avaluació inicial. Aquesta activitat és necessària per poder realitzar la tasca principal del tema.
A.3.3. | Tasca principal del tema | Realitzar una planificació esportiva individual i saludable per una setmana | General | Tasca amb text en línea i/o fitxer de text. Accepta tot tipus de fitxers | 4h | Individual | Escala: NA, AS, AN, AE. Amb guia de qualificació
A.3.4. | Rúbrica per avaluar el tema | Qüestionari amb els ítems de la rúbrica del tema a valorar | General | Questionnaire | 1h | Individual | Avaluació final. Autoavaluació. Heteroavaluació

7. Avaluació

Han quedat definides a l’apartat avaluació de cada tema.

Qüestionari d’avaluació inicial: Acció o conjunt d'accions orientades a la comprovació del domini adquirit en el maneig d'un determinat coneixement.

Les tasques: compartides entre iguals al fòrum, amb el mestre amb els lliuraments i les retroaccions rebudes.

Qüestionari d’avaluació final: per valorar els coneixements apresos de cada tema.