Title: Llibre continguts tema 1
Course: Educació Física 2n ESO 1r T

Informació necessària per realitzar el tema 1.

Quines són les parts d'una sessió d'educació física?

A l’hora d’establir l'estructura d'una sessió  d’educació física podem trobar una gran diversitat segons l’element en què centrem l’atenció de la nostra anàlisi.

En la nostra proposta, l'organització triada serà principalment:

- PART INICIAL. Organització de l'alumnat: Massiva: Tot el grup classe. Tasca idèntica per a tots i en el mateix momen | Fase d'acollida: Temps pel canvi de roba, recordatoris i avisos. Explicació d'aspectes teòrics i presentació de la sessió. Escalfament.
- PART PRINCIPAL.

Organització de l'alumnat:

Subgrups: o petits grups.

Circuits o estacions: tasca proposada pel docent.

Per parelles.

De forma individualitzada.
Desenvolupament de les activitats.
- PART FINAL. Massiva: Tot el grup classe. Tasca idèntica per a tots i en el mateix moment. | Tornada a la calma i estiraments. Reflexions i recollida del material. Higiene personal.

Escalfament: Definició, efectes, tipus i importància.

L'escalfament es defineix com el conjunt d’activitats o d’exercicis realitzats amb la finalitat de preparar el nostre cos (sistema muscular, articular i cardio respiratori), i disposar-lo per a un rendiment posterior que es realitza prèviament a tota activitat física en la que la exigència sigui superior a la normal a més d'evitar o disminuir el risc de lesions.

Quins efectes té sobre el nostre organisme?

a) A nivell fisiològic.

- Augmenta els paràmetres fisiològics cardiorespiratoris: Freqüència cardíaca (Fc), Freq. respiratòria, VMC (volum de sang), etc.

 - Augmenta la temperatura corporal

 - Prepara el sistema locomotor (músculs i articulacions)

b) A nivell nerviós.

 - Facilita la coordinació neuromuscular per realitzar un gest tècnic específic

- Permet un recordatori dels moviments a realitzar

- Prevenir lesions

c) A nivell psicològic.

- Predisposa psicològicament per a l’esforç posterior

 - Elimina/disminueix l’ansietat pre competitiva

- Facilita la concentració en el treball a realitzar

Quin tipus d'escalfament hi ha?

Segons el tipus d’activitat que es realitzi:

a) General.

L S’activen o s’escalfen tots els grans grups musculars i sistemes funcionals. Servirà per a qualsevol activitat física que anem a realitzar integrant exercicis generals de locomoció, de força, de mobilitat articular, etc., a una intensitat baixa.

b) Específic.

 Realitzat després del general suposa l’activació de grups musculars concrets i sistemes funcionals per a les tècniques precises de l’activitat per a la qual s’escalfa. Són moviments semblants al gest esportiu real desenvolupats a una intensitat menor.

Guia per la realització d'un escalfament

A continuació, teniu una sèrie de pautes que us ajudaran a l’hora d’elaborar el vostre escalfament de forma adequada.

Duració (temps de l’escalfament)

La duració d’un escalfament és variable. No ha de ser ni tan curt que no assolim els efectes explicats, ni tan llarg que ens cansem molt abans de començar l'activitat física. El nostre tindrà una duració màxima de 15 minuts.

La intensitat (F.C és el paràmetre de referència)

En iniciar el nostre escalfament la intensitat ha de ser baixa i l'anirem pujant de forma progressiva i suau. Així ens adaptarem a la intensitat de l'activitat física posterior.

El vostre escalfament ha de tenir una duració aproximada de 15 minuts dividits en 3 fases:

1a fase: De 5 minuts d’activació general (escalfament general), on triarem exercicis poc específics i comuns. El més adequat és que aquests exercicis actuïn sobre totes les parts del nostre cos. Per a això el millor és seguir un ordre ( moltes vegades se segueix l'ordre dels peus al capdavant o a l’inrevés).

2a fase: De 5 - 7 minuts d’activació específica (escalfament específic), on triarem exercicis el més semblants possible als gestos que realitzem en la modalitat esportiva que heu triat. En aquesta escalfarem més específicament les parts del cos que més s’utilitzaran en la modalitat esportiva posterior.

3a fase: De 3-5 minuts d’estiraments específics. En els exercicis d’estirament estarem un mínim de 20-30 segons estirant i els podem realitzar un parell de vegades. Estirarem principalment el grups musculars amb interferència directa am la modalitat esportiva posterior.