Title: Presentació, descripció i pla de treball.
Course: Educació Física 2n ESO 1r T

- Presentació del tema als alumnes
- Descripció general de les activitats que hauran de fer
- Pla de treball del tema

1.-Presentació del tema

Aquest tema té com a finalitat conèixer l’estructura d’una sessió d’Educació Física, o bé, una sessió d’entrenament. Es presentaran les tres parts: escalfament, part principal i tornada a la calma. En aquest segon curs aprofundim en l’escalfament, analitzant quin és el seu objectiu, els tipus, i aplicarem diferents modalitats d’activació per preparar-nos per realitzar qualsevol tipus d’activitat física i de forma autònoma.

2.-Activitats

Al llarg del present tema heu de fer:

Un petit qüestionari de cinc preguntes per conèixer les vostres idees prèvies sobre els continguts del tema, anomenat avaluació inicial tema 1. Aquest qüestionari no tindrà qualificació final.

Un qüestionari de cinc preguntes qualificable, anomenat activitat 1. Per realitzar aquest qüestionari adequadament cal llegir el llibre de continguts del tema 1.

 La tasca principal de l’activitat, on sortirà el pes majoritari de la qualificació del tema. Per poder orientar-vos a l’hora de realitzar la tasca, heu de llegir els documents de guia per realitzar l’activitat i descarregar la fitxa d’escalfament quer serà la vostra plantilla per poder realitzar la tasca.

Un qüestionari de tres preguntes per valorar el tema per part de l'alumne (autoavaluació) i del docent (heteroavaluació), anomenat rúbrica per valorar l’escalfament.

3.-Pla de treball

Pel correcte desenvolupament del mateix disposareu de:

Fòrum T1: Per a compartir dubtes, experiències o reptes del tema.

Llibre de continguts: Informació necessària per realitzar el tema.

Base de dades: Per compartir i accedir a diferents recursos del tema.

El teu professor/a et guiarà al llarg de tema i et pautarà les activitats que hauràs d'anar fent.

Cal que vigilis sovint el calendari i el fòrum del tema.

- El tema està preparat perquè comencis realitzant l'avaluació inicial, (què saps sobre el tema?).

- Posteriorment accedir al llibre de continguts de l'apartat Recursos.

- Després, facis les activitats que se't proposen en l'apartat d'Activitats.

- Finalment, accedir a la rúbrica per valorar l'escalfament, per realitzar l'avaluació final del tema  de l'apartat Avaluació.

4. Objectius

En finalitzar el tema els alumnes hauran de ser capaços d’aportar evidències que demostrin que poden respondre a les següents preguntes:

1. Quines parts componen l’estructura d’una sessió d’activitat física?
2. Quins efectes té sobre el nostre organisme un escalfament?
3. Com s’organitza un escalfament general i un escalfament específic?
4. Com adaptem un escalfament a l’activitat posterior?

5. Avaluació

En aquest tema podem trobar diferents moments del procés d’avaluació:

Avaluació inicial

Ens permetrà l'adequació de la proposta o la situació didàctica a les característiques i necessitats de l'alumnat. No té funció qualificadora. Es realitzarà amb un petit qüestionari denominat avaluació inicial: què saps sobre el tema?

 Avaluació formativa

Es la realitzada al fòrum del tema, durant el desenvolupament del mateix, permetent compartir dubtes, experiències o reptes per un possible reajustament de les activitats i/o tasques.

Avaluació final.

En aquest tema es fa una valoració de les tasques que us proposem per treballar individualment d'acord a una rúbrica o algunes orientacions que us presentarem en la definició de la tasca per tal que podeu saber que el producte esperat

Es realitzarà amb un petit qüestionari de tres preguntes per valorar el tema per part de l'alumne (autoavaluació) i del docent (heteroavaluació), anomenat rúbrica per valorar l’escalfament.

Algunes activitats són de correcció automàtica i n'hi ha algunes que podreu realitzar més d'una vegada per facilitar-vos l'aprenentatge.